作者：张榘
词牌/韵律：沁园春

paragraphs: 思昔买臣，怀绶会稽，年犹五旬。
算初无功用，维持国事，但将富贵，夸耀时人。
未若先生，方当强仕，掌握长淮百万军。
难摹写，是擎天拄地，纬武经文。
河滨。
胡马嘶春。
便密运机筹出万全。
拥熊旗指授，鹰扬や啖，毡裘胆落，鼠逸狐奔。
褒诏飞来，威名加盛，从此不须关玉门。
归朝也，看云台画像，金鼎调元。